# Alfred Domett

| Alfred Domett
 |
| --- |
|  |
|

---

5. premijer Novog Zelanda
 |
| Mandat 6. kolovoza 1862. – 30. listopada 1863.
 |
| Prethodnik
 | William Fox
 |
| Nasljednik
 | Frederick Whitaker
 |
|

---

 |
| Rođenje
 | 20. svibnja 1811.  Camberwell, Ujedinjeno Kraljevstvo |
| Smrt
 | 2. studenog 1887.  London, Ujedinjeno Kraljevstvo
 |
| Politička stranka
 | nezavisni
 |
| Supružnik
 | Mary George
 |
| Zanimanje
 | pravnik, političar, pjesnik
 |

**Alfred Domett** (Camberwell, 20. svibnja 1811. – London, 2. studenog 1887.) je bio engleski kolonijalni državnik, novozelandski političar i pjesnik, najpoznatiji po tome što je od 1862. do 1863. godije bio peti premijer Novog Zelanda. U historiji Novog Zelanda, Domett je najpoznatiji po tome što je predložio preseljenje glavnog grada iz Aucklanda u Wellington.

Domett je rođen 1811. godine u mjestu Camberwell kao četvrti brodovlasnika Nathaniela Dometta. Upisao se na St John's College u Cambridgeu, međutim 1833. godine je napustio fakultet. Dana 7. studenog 1835. pristupio je odvjetničkom udruženju Middle Temple te je 19. studenog 1841. godine postao advokat (*barrister*). Nakon nakuštanja fakulteta, Domett je pisao poeziju te je za života objavio jednu ili dvije zbirke, a izdao je i nekoliko pjesama u časopisu *Blackwood's Magazine*, od kojih je "A Christmas Hymn" privukla najviše pozornosti. U Londonu je desetak godina živio vrlo lagodno te je bio intimni prijatelj pjesnika Roberta Browninga, koji je o njemu napisao pjesmu "Waring".

|  |
| --- |
| Parlament Novog Zelanda
 |
| Mandat
 | Saziv
 | Izborna jedinica | Stranka
 |
| 1855. – 1860. | 2.
 | Naselje Nelson
 | Nezavisni
 |
| 1860. – 1866. | 3.
 | Grad Nelson
 | Nezavisni
 |

Godine 1842., Domet je emigrirao na Novi Zeland, gdje se ubrzo upustio u političku karijeru. Godine 1848. bio je tajnik provincije New Munster, a od 1862. do 1863. je istovremeno bio i kolonijalni tajnik i premijer. Od 1855. do 1866. je bio parlamentarni zastupnik iz elektorata Nelson; Domett je u tom periodu bio zastupnik iz Nelsona zajedno s Edwardom Stafforfom, koji je također bio premijer Novog Zelanda.

Najznačajnija odluka za vrijeme njegovog mandata bila je ona o preseljenju glavnog grada iz Aucklanda u Wellington, što se, doduše, dogodilo tek 1865. godine, dvije godine nakon što je Domett prestao biti premijer. Od 19. lipnja 1866. do 3. srpnja 1874., Domett je bio član Zakonodavnog vijeća; mandat mu je istekao zbog odsutnosti jer je od 1871. godine živio u Engleskoj.

U rodnoj zemlji je objavio dvije zbirke poezije – *Ranolf and Amohia, a South Sea Day Dream* (1872.) i *Flotsam and Jetsam* (1877.). Prva je govorila o životu Maora, dok je drugu posvetio svom prijatelju, Robertu Browningu. Godine 1880. primio je Red svetog Mihaela i svetog Jurja. Umro je 2. studenog 1887. u Londonu.

## Vanjske veze

* Works by or about Alfred Domett at Internet Archive
* Works by Alfred Domett at LibriVox (public domain audiobooks)
* Cartoon of un-named drunk MP by Alfred Domett, 1856 Arhivirano 2016-08-05 na Wayback Machine-u

| Vladine službe
 |
| --- |
| Prethodi: **Edward Stafford** | **Premijer Novog Zelanda** 1862. – 1863.
 | Slijedi: **Frederick Whitaker** |
| Parlamentarni mandati
 |
| Prethodi: **James Mackay Samuel Stephens** | **Parlamentarni zastupnik za Nelson** 1855. – 1866. Služio/la uz: **Edwarda Stafforda** | Slijedi: **Oswald Curtis** |